Logningsbekendtgørelsen implementerer det europæiske logningsdirektiv (2006/24/EC), der blev vedtaget som en konsekvens af Terrorangrebet i Madrid i 2004. Ved EU-domstolens dom af 8. april 2014 underkendte domstolen logningsdirektivet, idet direktivet er et for omfattende og alvorligt indgreb i retten til privatlivets fred og ikke i tilstrækkelig grad tager hensyn til beskyttelse af personoplysninger. Logningsdirektivet er trods domstolens dom fortsat i kraft, men som en konsekvens af dommen må det forventes, at direktivet ændres, ligesom logningsbekendtgørelen ikke kan forventes opretholdt i den foreliggende form.